Diari Oficial de la Generalitat Valenciana


Sumari del DOGV 8081, del 11-07-2017 (2017/6281)

ACORD de 7 de juliol de 2017, del Consell, pel qual s'autoritza un ajust entre dotacions de línies de subvenció incloses en l'annex de transferència i subvencions corrents del programa 315.10, Condicions de treball i administració de les relacions laborals, per import de 95.000 euros i la modificació del mode de concessió de la línia S0211 de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6281


Data del document
:   07-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2017, del Consell, pel qual s'autoritza un ajust entre dotacions de línies de subvenció incloses en l'annex de transferència i subvencions corrents del programa 315.10, Condicions de treball i administració de les relacions laborals, per import de 95.000 euros i la modificació del mode de concessió de la línia S0211 de la Conselleria d'Economia Sostenible, Sectors Productius, Comerç i Treball. [2017/6281]  
L'annex de transferències i subvencions corrents del programa 315.10, Condicions de treball i administració de les relacions laborals, inclou la línia S0211, «Jubilacions anticipades», finançada tant amb fons de la Generalitat com amb fons del Ministeri d'Ocupació i Seguretat Social, que tenen per objecte la concessió d'ajudes prèvies a la jubilació ordinària destinades a extreballadors d'empreses en crisi. Les esmentades ajudes es concedeixen conforme al règim establert, en el Reial decret 3/2014, pel qual s'estableixen les normes especials per a la concessió d'ajudes prèvies a la jubilació ordinària en el sistema de la Seguretat Social, a treballadors afectats per processos de reestructuració d'empreses i en l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, per la qual s'estableixen les bases per a la concessió de les ajudes prèvies a la jubilació dels treballadors i treballadores residents a la Comunitat Valenciana, i de les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials.  
Ambdues normes estableixen que aquestes ajudes s'atorgaran en règim de concessió directa, d'acord amb els articles 22.c i 28 de la Llei 38/2003, general de subvencions, i a l'article 67 del seu reglament. Així mateix, el títol II de l'ordre relatiu a les ajudes per a subvencionar convenis especials de cotització a la Seguretat Social i interessos de préstecs o pòlisses de crèdit per al pagament de les quotes mensuals dels esmentats convenis, especifica en un annex la relació dels expedients de regulació d'ocupació o procediments concursals afectats. No obstant això, per error la línia figura en el pressupost com de concurrència competitiva, per la qual cosa la Conselleria d'Economia Sostenible, Sectors Productius, Comerç i Treball, considera necessari modificar la manera de concedir-les.  
D'altra banda, l'esmentada conselleria planteja que una vegada ateses i resoltes les sol·licituds que es presenten a càrrec de la línia anteriorment mencionada, es preveu que hi haja un sobrant de 95.000 euros i considerant que es tracta d'una línia d'ajudes a extingir, proposa destinar aquest import a incrementar la línia de subvenció de concurrència competitiva S8084, «Ajudes foment del treball autònom», del mateix capítol i programa, atès que aquestes ajudes tenen un ampli abast quant als potencials beneficiaris.  
A aquest efecte i en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 7 de juliol de 2017,  
  
ACORDA  
  
Primer  
Modificar, en l'annex de transferències i subvencions corrents del programa 315.10, Condicions de treball i administració de les relacions laborals, el mode de concessió de la línia S0211 en els termes següents:  
  
  
Redacció actual Redacció modificada  
Mode de concessió: concurrència competitiva Mode de concessió: concessió directa, art. 168.1.c  
  
  
Segon  
Autoritzar les següents modificacions en l'annex de transferències i subvencions corrents del programa 315.10, Condicions de treball i administració de les relacions laborals:  
1. Minorar la dotació de la línia de concessió directa, article 168.1.c S0211 d'acord amb el detall següent:  
2. Incrementar la dotació de la línia de concurrència competitiva S8084 d'acord amb el detall següent:  
  
Codi Denominació Dotació anterior Modificació Dotació actual  
S8084 Ajudes foment del treball autònom. 1.442.365 95.000 1.799.000»  
  
  
València, 7 de juliol de 2017  
  
La consellera secretària,  
MÓNICA OLTRA JARQUE